Babelscape/SREDFM huggingface dataset:
Γιώργος Μασούρας

Ο Γιώργος Μασούρας (γενν. Κεχρινιά Αιτωλοακαρνανίας, 1 Ιανουαρίου 1994) είναι Έλληνας επαγγελματίας ποδοσφαιριστής που αγωνίζεται ως πλάγιος μέσος στην Εθνική Ελλάδος και στη Σούπερ Λιγκ για τον Ολυμπιακό Πειραιώς.
Πρόεδρος των Μαλδίβων

Ο Πρόεδρος των Μαλδίβων (στη γλώσσα Ντιβέχι: ދިވެހިރާއްޖޭގެ ރައީސުލްޖުމްހޫރިއްޔާ) είναι ο αρχηγός κράτους και της κυβέρνησης των Μαλδίβων. Είναι επίσης αρχηγός του στρατού και διορίζει το υπουργικό συμβούλιο. Εκλέγεται για πενταετή θητεία από το λαό σε δύο γύρους. Ως το 2008 η εκλογή του προέδρου γινόταν με δημοψήφισμα. Στο τελευταίο τέτοιο δημοψήφισμα, στις 17 Οκτωβρίου του 2003, το 90,28 % των ψηφοφόρων ενέκριναν τoν Μαουμούν Αμπντούλ Γκαγιούμ για μια ακόμα θητεία, με συμμετοχή 77%. Ο Μοχάμετ Νασίντ εξελέγη πρώτος δημοκρατικά εκλεγμένος πρόεδρος, στις πολυκομματικές εκλογές του 2008. Στις εκλογές του 2018, νικητής αναδείχθηκε ο Ιμπραΐμ Μοχάμετ Σολίχ.
Πέτρος Σκαφιάς

Ο Πέτρος Σκαφιάς (1994 - 10 Νοεμβρίου 2018) ήταν Έλληνας πυγμάχος. Αγωνίστηκε σε διάφορους αγώνες κατά τη διάρκεια της σύντομης καριέρας του, ενώ αποτέλεσε και μέλος της ομάδας του Άρη Θεσσαλονίκης. Στους αξιοσημείωτους αγώνες του περιλαμβάνεται ο αγώνας με τον Λεονάρδο Σίνη και τον Νίκο Χατζησάββα. Πέθανε από ανακοπή καρδιάς στις 10 Νοεμβρίου 2018.
Κώστας Κρομμύδας

Ο Κώστας Κρομμύδας είναι Έλληνας ηθοποιός και συγγραφέας.
Φαϊζάλ Νασίμ

Ο Φαϊζάλ Νασίμ (Faisal Naseem, 20 Ιουλίου 1973-) είναι πολιτικός από τις Μαλδίβες και αντιπρόεδρος της χώρας του από τις 17 Νοεμβρίου 2018, οπότε διαδέχθηκε τον Αμπντάλα Τζιχάντ. Πριν την εκλογή του στο αξίωμα, ο Νασίμ υπηρέτησε επί πολλά χρόνια στις κοινωνικές υπηρεσίες και ιδιαίτερα στον τομέα του τουρισμού.
Ιμπραΐμ Μοχάμετ Σολίχ

Ο Ιμπραΐμ Μοχάμετ Σολίχ (Ibrahim Mohamed Solih) (στη γλώσσα ντιβέχι: އިބްރާހީމް މުޙައްމަދު ޞާލިޙު )  γεννήθηκε στις 4 Μαΐου 1964), περισσότερο γνωστός με το όνομα Ibu, είναι πολιτικός από τις Μαλδίβες ,  Πρόεδρος των Μαλδίβων από τις 17 Νοεμβρίου 2018.

Εξελέγη για πρώτη φορά στο Κοινοβούλιο το 1994, σε ηλικία 30 ετών, στην ατόλη καταγωγής του, την Φααντιπόλου. Ο Σολίχ διαδραμάτισε σημαίνοντα ρόλο στο σχηματισμό του Δημοκρατικού Κόμματος των Μαλδίβων (MDP) και στο Πολιτικό Κίνημα Μεταρρύθμισης των Μαλδίβων από το 2003 μέχρι το 2008, το οποίο οδήγησε τη χώρα στην υιοθέτηση ενός νέου, σύγχρονου συντάγματος και την πολυκομματική δημοκρατία, για πρώτη φορά στην ιστορία της. Ο Σολίχ ήταν επίσης ένα σημαίνον μέλος του κοινοβουλίου και της Ειδικής Βουλής (Majlis). Ιδρυτικό μέλος του Δημοκρατικού Κόμματος των Μαλδίβων, ο Σολίχ εξελέγη Πρόεδρος των Μαλδίβων στις 23 Σεπτεμβρίου 2018, έπειτα από τη διεξαγωγή προεδρικών εκλογών.
Θοδωρής Χρυσανθόπουλος

Ο Θοδωρής Χρυσανθόπουλος (γεννημένος 21 Ιουνίου 1993) είναι Έλληνας αθλητής στο άλμα επί κοντώ. Η ατομική του καλύτερη επίδοση είναι 5.50 στον ανοιχτό στίβο από τον Ιουλίου του 2017 στο meeting Tofalia 2017 στην Πάτρα. Επίσης στον κλειστό στίβο κατέχει επίδοση 5.25 την οποία πραγματοποίησε το 2018 στο Πανελλήνιο Πρωτάθλημα Κλειστού Στίβου στον Πειραιά. 

Η σημαντικότερη διάκριση του Χρυσανθόπουλου είναι η κατάκτηση του χάλκινου μεταλλίου στους πρώτους Ολυμπιακούς Aγώνες Nέων με επίδοση 4.95 που διεξήχθαν το καλοκαίρι του 2010 στη Σιγκαπούρη. Ανάμεσα στις υπόλοιπες διακρίσεις του ξεχωρίζουν τα τρία ασημένια μετάλλια στα Βαλκανικά Πρωταθλήματα ανδρών-γυναικών στο Πιτέστι το 2014, στο Νόβι Παζάρ το 2017 και στην Στάρα Ζαγόρα το 2018. Επίσης Ο Χρυσανθόπουλος το 2012 κατέκτησε την 11η θέση στο Παγκόσμιο Πρωτάθλημα Στίβου Εφήβων-Νεανίδων που διεξήχθη στη Βαρκελώνη. Επιπλέον το 2013 κατέκτησε την 10η θέση στο Ευρωπαϊκό Πρωτάθλημα Στίβου. 

Ο Χρυσανθόπουλος ανήκει στον Πανιώνιος Γ.Σ.Σ. από το 2006 έως και σήμερα και προπονείται με τον παλιό πρωταθλητή του άλματος επί κοντώ και ομοσπονδιακό προπονητή του άλματος επί κοντώ Αντρέα Τσώνη.
Blueground

Η Blueground είναι ελληνική εταιρεία μίσθωσης και ενοικίασης ακινήτων που προσφέρει πλήρως επιπλωμένα και εξοπλισμένα διαμερίσματα προς ενοικίαση για ένα μήνα, ένα χρόνο ή και περισσότερο. 

Με σκοπό να προσφέρει μια ολοκληρωμένη εμπειρία ενοικίασης κατοικιών η εταιρεία μισθώνει προσεκτικά επιλεγμένα ακίνητα σε δημοφιλείς περιοχές, τα οποία επιπλώνει και εξοπλίζει πλήρως, μετατρέποντάς τα σε υψηλής ποιότητας διαμερίσματα έτοιμα προς ενοικίαση.

Με έδρα τη Νέα Υόρκη, η Blueground μισθώνει πάνω από 3.600 ακίνητα σε Νέα Υόρκη, Σικάγο, Βοστώνη, Λος Άντζελες, Σαν Φρανσίσκο, Ουάσινγκτον, Σιάτλ, Κωνσταντινούπολη, Ντουμπάι, Λονδίνο, Παρίσι και Αθήνα.
J'ai volé la vie

Το J'ai volé la vie ("Έκλεψα τη ζωή") ήταν η γαλλική συμμετοχή στο Διαγωνισμό Τραγουδιού της Eurovision 1989, γραμμένη στα γαλλικά από τη Ναταλί Πακ. Στην ηλικία των 11, η Πακ ήταν η νεότερη ερμηνεύτρια που εστάλη από τη Γαλλία στη Eurovision.

Το τραγούδι εκτελέστηκε 15ο, μετά την Ανέλι Σααρίστο της Φινλανδίας με το "La dolce vita" και την Νίνα της Ισπανίας με το "Nacida para amar". Στο κλείσιμο της ψηφοφορίας, έλαβε 60 πόντους και τερμάτισε 8ο ανάμεσα σε 22 συμμετέχοντες.

Οι στίχοι είναι κάπως ελλειπτικοί, καθώς η Πακ παραδέχεται ότι "έκλεψε τη ζωή" και πως "δε μπορούσα να σου πω το όνομα μου".

Ο επόμενος Γάλλος εκπρόσωπος στο διαγωνισμό του 1990 ήταν ο Ζοέλ Ουρσούλ με το τραγούδι "White and Black Blues".
Μαχμούντ Χοτάκ

Ο Σάχης Μαχμούντ Χοτάκ, (παστού: شاه محمود هوتک), γνωστός και ως Σάχης Μαχμούντ Γκιλτζί (παστού: شاه محمود غلجي) (ζούσε το 1697 – 22 Απριλίου 1725), ήταν Αφγανός ηγεμόνας της δυναστείας Χοτάκ ο οποίος ανέτρεψε την παρηκμασμένη δυναστεία των Σαφαβιδών ώστε να γίνει βασιλιάς της Περσίας από το 1722 έως τον θάνατό του το 1725.

Ήταν ο μεγαλύτερος υιός του Μίρβαϊς Χοτάκ, του αρχηγού της φυλής Γκιλτζί των Παστούν του Αφγανιστάν, ο οποίος οδήγησε στην ανεξαρτησία της Κανταχάρ από την περσική κυριαρχία το 1709. Όταν ο Μίρβαϊς πέθανε το 1715, τον διαδέχθηκε ο αδελφός του, Αμπντούλ Αζίζ, αλλά οι Γκιλτζί έπεισαν τον Μαχμούντ να καταλάβει την εξουσία και το 1717 αυτός ανέτρεψε και δολοφόνησε τον θείο του.
Μένλο Παρκ

Το Μένλο Παρκ είναι πόλη στο ανατολικό νομό Σαν Ματέο, στην περιοχή του Κόλπου Σαν Φρανσίσκο της Καλιφόρνιας, στις Ηνωμένες Πολιτείες. Συνορεύει με τον κόλπο του Σαν Φρανσίσκο στα βόρεια και ανατολικά. Το Μένλο Παρκ είναι μία από τις πόλεις με το πλέον μεγαλύτερο ποσοστό πτυχιούχων στην πολιτεία της Καλιφόρνια και τις Ηνωμένες Πολιτείες καθώς σχεδόν το 70% των κατοίκων άνω των 25 ετών έχει λάβει πτυχίο ή κάποιο ανώτερο πτυχίο. Το Μένλο Παρκ είχε 32.026 κατοίκους σύμφωνα με την απογραφή των Ηνωμένων Πολιτειών του 2010, ο οποίος είχε αυξηθεί σε περίπου 33.888 κατοίκους μέχρι το 2016. Στη πόλη βρίσκεται η κύρια έδρα του Facebook.
Στέλλα Τσιάκουλα

Η Στέλλα Τσιάκουλα (γεν. 13 Μαρτίου 1998, Θεσσαλονίκη) είναι Ελληνίδα αθλήτρια πετοσφαίρισης, η οποία αγωνίζεται ως Κεντρική.
Οδυσσέας Δημητριάδης

Ο Οδυσσέας Δημητριάδης (1908–2005) ήταν Ρώσος μουσικός ελληνικής καταγωγής, τιμημένος ως «Καλλιτέχνης του Λαού της ΕΣΣΔ» το 1958.
Ασράφ Χοτάκ

Ο Σάχης Ασράφ Χοτάκ, (παστού: شاہ أشرف ہوتک), γνωστός και ως Σάχης Ασράφ Γκιλτζί (παστού: شاه اشرف غلجي) (απεβ. 1730), γιος του Αμπντούλ Αζίζ Χοτάκ, ήταν ο τέταρτος ηγεμόνας της δυναστείας Χοτάκ. Ήταν Αφγανός από τους Γκιλτζί Παστούν, και υπηρέτησε ως διοικητής στον στρατό του Μαχμούντ Χοτάκ κατά την εξέγερσή του κατά των παρακμαζόντων Σαφαβιδών Περσών. Ο Ασράφ συμμετείχε και στη Μάχη του Γκουλναμπάντ. Το 1725, υπήρξε για σύντομο διάστημα Σάχης της Περσίας αφότου σκότωσε τον ξάδελφό του Μαχμούντ.
Στάδιο Γιοκοχάμα

Το Στάδιο Γιοκοχάμα (横浜スタジアム "Yokohama Sutajiamu") είναι στάδιο που βρίσκεται στη Γιοκοχάμα της Ιαπωνίας. Άνοιξε το 1978 με χωρητικότητα 30.000 ατόμων.

Χρησιμοποιείται συνήθως για τα αγωνίσματα του μπέιζμπολ και του σόφτμπολ. Στο στάδιο είναι γηπεδούχος η ομάδα "Yokohama DeNA BayStars".
Άννα Καρπουζά

Η Άννα Καρπουζά (γεν. 9 Ιανουαρίου 1990, Χανιά) είναι Ελληνίδα αθλήτρια πετοσφαίρισης, η οποία αγωνίζεται ως Διαγώνια.

Στο παρελθόν έχει αγωνιστεί με τα χρώματα του Παναθηναϊκού, κατακτώντας δύο Πρωταθλήματα (2008, 2011) και ένα Κύπελλο Ελλάδος (2008).
Κωνσταντίνος Κότσαρης

Ο Κωνσταντίνος Κότσαρης (Αθήνα, 25 Ιουλίου 1996) είναι Έλληνας επαγγελματίας ποδοσφαιριστής, ο οποίος αγωνίζεται ως τερματοφύλακας για τον Απόλλωνα Σμύρνης.
Αχιλλέας Πούγγουρας

Ο Αχιλλέας Πούγγουρας (Θεσσαλονίκη, 13 Δεκεμβρίου 1995) είναι Έλληνας ποδοσφαιριστής που αγωνίζεται ως κεντρικός αμυντικός στον Παναθηναϊκό.
Νι Τσικίν

Ο Νι Τσικίν ή Τσιχτσίν ("倪志钦", 14 Απριλίου 1942) είναι Κινέζος πρώην αθλητής στο άλμα εις ύψος. 

Στις 8 Νοεμβρίου 1970, στη Σαγκάη, πέρασε τα 2,29 μ., αλλά η επίδοση δεν αναγνωρίστηκε ως παγκόσμιο ρεκόρ γιατί η Κίνα δεν ήταν μέλος της Διεθνούς Ένωσης Ομοσπονδιών Κλασικού Αθλητισμού (IAAF). Μετά τη αρχική αποτυχία του, οι θεατές ξεκίνησαν να απαγγέλουν τη ρήση του προέδρου Μάο Τσετούνγκ «Να είσαι αποφασισμένος, μη φοβάσαι να θυσιασθείς, ξεπέρνα όλα τα εμπόδια ως την τελική νίκη». Μετά την επιτυχία του, ο αθλητής έκανε την ακόλουθη δήλωση: «Αν τ' άλματά μου ήταν τόσο ψηλά όσο οι σκέψεις του προέδρου Μάο, θα χρειαζόμουν σκάλα πυροσβέστη για να τα μετρήσω».
Χουσεΐν Χοτάκ

Ο Σάχης Χουσεΐν Χοτάκ, (παστού: شاه حسين هوتک), γιος του Μίρβαϊς Χοτάκ, ήταν ο πέμπτος και τελευταίος ηγεμόνας της δυναστείας Χοτάκ. Είχε καταγωγή από τους Παστούν ("Αφγανός") από τη φυλή Γκιλτζί, και διαδέχθηκε τον αδελφό του Μαχμούντ Χοτάκ στον θρόνο μετά τον θάνατο του το 1725. Υπήρξε επίσης σημαντικός ποιητής στη γλώσσα παστού. Όσο ο ξάδερφος του διακυβερνούσε το μεγαλύτερο μέρος της Περσίας από την Ισφαχάν, ο Χουσεΐν διακυβερνούσε την περιοχή όπου σήμερα βρίσκεται το Αφγανιστάν από την Κανταχάρ.

Ο θάνατος του Ασράφ Χαν το 1729 σηματοδότησε το τέλος της σύντομης διακυβέρνησης των Χοτάκ στην Περσία (Ιράν), αλλά το σημερινό Αφγανιστάν βρισκόταν υπό τη διακυβέρνηση του Χουσεΐν μέχρι το 1738 όταν κατακτήθηκε από τον Ναντέρ Σαχ. Η κατάκτηση αυτή ήταν μία σύντομη διακοπή πριν την εγκαθίδρυση της τελευταίας Αφγανικής Αυτοκρατορίας και προκατόχου του σύγχρονου Αφγανιστάν το 1747.
Σίλβια Τζίκε

Η Σίλβια Τζίκε (Silvia Ziche) είναι Ιταλίδα καλλιτέχνης εικονογραφημένων εκδόσεων (κόμικς) και συγγραφέας. Γεννημένη στις 5 Ιουλίου του 1967 στο Τιένε της βόρειας Ιταλίας, η Τζίκε έχει γίνει ευρύτερα γνωστή χάρις στη συνεισφορά της στην Ιταλική σειρά του χαρακτήρα Ντόναλντ Ντακ. Η σχεδιαστική της γραμμή χαρακτηρίζεται από απλά και κωμικά στοιχεία και περιλαμβάνει αστείες εκφράσεις των χαρακτήρων που φιλοτεχνεί. 

Είναι επίσης, πολύ δημοφιλής λόγω των μεγάλων ιστοριών που έχει δημιουργήσει επί σειρά ετών στην Ιταλική έκδοση του περιοδικού Μίκυ Μάους, Topolino, όπως οι ιστορίες Paperina di Rivondosa, Topokolossal, Il Papero del Mistero, Il Grande Splash και Papere alla Deriva. Εκτός της εκδοτικής του Walt Disney, η Τζίκε έχει εργασθεί για λογαριασμό των περιοδικών Linus, Comix και Cuore. 

Το 1997 τιμήθηκε με το βραβείο 1997 Lucca Comics' Panther, ως καλύτερη νεοεμφανιζόμενη συγγραφέας και δύο χρόνια μετά (1999) με το αντίστοιχο έπαθλο σαν καλύτερη σχεδιάστρια χιουμοριστικών κόμικς.
Γιώργος Παξινός

Ο Γιώργος Παξινός είναι καθηγητής Ψυχολογίας και Ιατρικών Επιστημών στο Neuroscience Research Australia του Πανεπιστημίου της Νέας Νότιας Ουαλίας στο Σίδνεϊ. Γεννήθηκε στις 6 Δεκεμβρίου του 1944 στη Λεύκη Ιθάκης. Οι επιστημονικές του αναζητήσεις τον οδήγησαν μακριά από την Ελλάδα. Συνέχισε τις σπουδές του στο Πανεπιστήμιο Berkeley στην Καλιφόρνια και μεταπτυχιακά στο πανεπιστήμιο McGill στον Καναδά. Έπειτα πέρασε ένα μεταδιδακτορικό έτος στο Yale.

Από το 1973 εργάζεται στο Πανεπιστήμιο του Νew South Wales στο Σίδνεϊ, όπου και διαμένει διατηρώντας όμως επαφή και με τα καλύτερα Πανεπιστήμια και Ερευνητικά Κέντρα ανά τον κόσμο, μεταξύ των οποίων και το Πανεπιστήμιο της Οξφόρδης. Είναι μέλος της Αυστραλιανής Ακαδημίας Επιστημών και της Βασιλικής Εταιρείας της Νέας Νότιας Ουαλίας και αντεπιστέλλον μέλος της Ακαδημίας Αθηνών. Έχει δύο παιδιά, τον Alexi και τον Yvette.
Μαργαρίτα των Λουζινιάν

Η Μαργαρίτα των Λουζινιάν (1276 - 1296) ήταν Βασίλισσα του Αρμενικού βασιλείου της Κιλικίας (1293 - 1296) σαν σύζυγος του Θόρου Γ΄ της Αρμενίας. Η Μαργαρίτα των Λουζινιάν ήταν δεύτερη κόρη και όγδοο παιδί του Ούγου Γ΄ της Κύπρου και της Ισαβέλλας του Ιμπελέν. 
Η πατρική της οικογένεια βασίλευσε στο Σταυροφορικό Βασίλειο της Κύπρου και στο Βασίλειο της Ιερουσαλήμ από τα τέλη του 12ου αιώνα. Η Μαργαρίτα είχε άλλα 10 αδέλφια, μεγαλύτεροι αδελφοί της ήταν : ο Ιωάννης Α΄ της Κύπρου, ο Ερρίκος Β΄ της Κύπρου, ο Αμαλρίκ, κύριος της Τύρου και ο Γκυ, κοντόσταυλος της Κύπρου.
Πασχάλης Στάικος

Ο Πασχάλης Στάικος (γενν. Δράμα, 8 Φεβρουαρίου 1996) είναι Έλληνας ποδοσφαιριστής που αγωνίζεται ως μέσος στον ΟΦΗ. Παίζει κυρίως αμυντικό χαφ αλλά έχει δοκιμαστεί σε αρκετές θέσεις. Ήταν αρχηγός της ομάδας Κ-20 του Παναθηναϊκού.
Γεώργιος Τζωρτζόπουλος

Ο Γεώργιος Τζωρτζόπουλος (απαντάται και Τζορτζόπουλος, 1905-1983) ήταν Έλληνας δικηγόρος και πολιτικός. Υπηρέτησε ως νομάρχης, βουλευτής και υπουργός.
Λουί Ντερουά

Ο Λουί Ντερουά (Louis Deroy, 1921-2003) ήταν Βέλγος ελληνιστής και γλωσσολόγος. Διετέλεσε καθηγητής φιλολογίας και ανατολικών γλωσσών στο Πανεπιστήμιο της Λιέγης. Τα επιστημονικά του ενδιαφέροντα κινούνταν γύρω από τις αρχαίες γραφές, την επιγραφική, τα τοπωνύμια και τη μυκηναϊκή γραμματεία. Δημοσίευσε άρθρα σε επιστημονικά περιοδικά και έλαβε μέρος σε διεθνή συνέδρια. Μετά το θάνατό του η κόρη του δώρισε τη βιβλιοθήκη του στο Πανεπιστήμιο Κρήτης.
Εμιλιάνο Σέχου

Ο Εμιλιάνο Σέχου (γεννήθηκε στις 10 Ιουνίου 1998 στην Πάτρα) είναι Έλληνας ποδοσφαιριστής με αλβανική καταγωγή. Αγωνίζεται ως κεντρικός αμυντικός και αμυντικός μέσος στον Ο.Φ. Ιεράπετρας, ο οποίος τη σεζόν 2019-20 θα αγωνίζεται ως ΠΑΕ (επαγγελματικά) στη Football League.
Βαλντεμάρ Πούλσεν

μικρογραφία|200x200εσ|Poulsen μαγνητικό μαγνητόφωνο.
Ο Βαλντεμάρ Πούλσεν --- 23 Νοεμβρίου 1869 με 23 Ιουλίου 1942 --- ήταν Δανός μηχανικός που έκανε σημαντικές συνεισφορές στην πρώιμη τεχνολογία ραδιοφώνου. Ανέπτυξε ένα (α) μαγνητικό καλώδιο οργάνων καταγραφής που ονομάζεται Τηλεγράφωνο το 1898 καθώς και (β) το πρώτο συνεχές κύμα ραδιοπομπού, τη Πούλσεν Αρκ - συσκευή αποστολής σημάτων, το 1903. Το Πούλσεν Αρκ χρησιμοποιήθηκε σε μερικούς από τους πρώτους ραδιοτηλεοπτικούς σταθμούς μέχρι τις αρχές της δεκαετίας του 1920.
Φρούριο Κάστελ

Το Φρούριο Κάστελ είναι φρούριο στη Μπάνια Λούκα, πρωτεύουσα της Σερβικής Δημοκρατίας της Βοσνίας, στη Βοσνία και Ερζεγοβίνη. Χρονολογείται από την Αρχαιότητα και τον Μεσαίωνα, ενώ είναι καταγεγραμμένο εντός του καταλόγου των εθνικών μνημείων της Βοσνίας και Ερζεγοβίνης.

Σήμερα, φιλοξενεί το Θερινό Φεστιβάλ Θεάτρου της Μπάνια Λούκα, χώρους παιχνιδιού για παιδιά, εστιατόρια, καθώς και το Γραφείο για την προστασία της πολιτισμικής και φυσικής κληρονομιάς της Σερβικής Δημοκρατίας της Βοσνίας (σερβικά κυριλλικά: ""), με έτος ίδρυσης το 1976.
Son de Fierro

Η Son de Fierro είναι Αργεντίνικη τηλεοπτική κωμωδία, που παράγεται από την Pol-Ka το 2007 και το 2008. Μεταδόθηκε στο Canal 13 και έγινε η πιο δημοφιλής τηλεοπτική σειρά στην Αργεντινή το 2007 και το 2008. Το πρώτο επεισόδιο μεταδόθηκε στις 8 Ιανουαρίου 2007 και το τελευταίο επεισόδιο μεταδόθηκε στις 6 Φεβρουαρίου 2008.

Οι κύριοι ηθοποιοί ήταν οι Οσβάλντο Λαπόρτ, Μαρία Βαλενσουέλα, Μαριάνο Μαρτίνεθ, Σολεδάδ Φαντίνιο, Βανέσα Γκονθάλεθ, Ελεονόρα Ουέξλερ και Καμίλα Μπορδονάμπα. Η σειρά είχε 251 επεισόδια. Η σειρά ακολουθεί τη ζωή της οικογένειας Φιέρρο, των μελών και των φίλων τους. Ο χαρακτήρας που έπαιξε ο Λαπόρτ ονομάστηκε Μαρτίν, αλλά ούτε το πρόγραμμα ούτε ο χαρακτήρας ήταν μια προσαρμογή ή ελεύθερη αναφορά στο φημισμένο ποίημα Μαρτίν Φιέρρο του Χοσέ Φερνάντες.

Κατά τη διάρκεια αυτής της επίδειξης, οι Φελίπε Κολόμπο, Καμίλα Μπορδονάμπα και Βανέσα Γκονθάλεθ δημιούργησαν τη μπάντα, αλλά δεν «επιβίωσαν» στην εκπομπή. Οι Μπορδονάμπα και Κολόμπο είχε μουσικό συμβόλαιο με τον Κρις Μορένα (το συγκρότημα Erreway).

Αυτή η κωμωδία προτάθηκε στα βραβεία Μαρτίν Φιέρρο για την καλύτερη κωμωδία.
Μάχη του Πουντουτσέρι

δεξιά|μικρογραφία|255x255εσ|Χάρτης της μάχης, στη ρωσική Πολεμική Εγκυκλοπαίδεια του Σίτιν (1911-1915)
Η Μάχη του Πουντουτσέρι ήταν ναυμαχία ανάμεσα μια βρετανική μοίρα υπό τον αντιναύαρχο Τζορτζ Πόκοκ και μια γαλλική μοίρα υπό τον Κομτ ντ'Ασέ στην ακτή Καρνάτικ της Ινδίας κοντά στο Πουντουτσέρι κατά τη διάρκεια του επταετούς Πολέμου. Η μάχη έλαβε χώρα στις 10 Σεπτεμβρίου 1759 και έληξε χωρίς νικητή.
Αίρυ-0

Ο Αίρυ-0 είναι κρατήρας στον Άρη του οποίου η θέση χρησιμοποιήθηκε για τον καθορισμό της θέσης του πρώτου μεσημβρινού του πλανήτη. Έχει διάμετρο περίπου 0,5 χλμ. και βρίσκεται εντός του μεγαλύτερου κρατήρα Αίρυ στην περιοχή Σίνους Μεριντιάνι. Η IAU Ομάδα Εργασίας για Χαρτογραφικές Συντεταγμένες και Τροχιακά Στοιχεία έχει προτείνει τη χρήση των συντεταγμένων προσγείωσης του Βίκινγκ 1 (47°.95137 δυτικά) για πρότυπο μήκος. Βάσει του ορισμού η θέση του κέντρου του Αίρυ-0 διατηρήθηκε σε 0° γεωγραφικό μήκος, με ανεκτά όρια ανοχής και χαρτογραφικής αβεβαιότητας.

Ο Μέρτον Ντέβις έδεσε τον κρατήρα σε ένα εκτεταμένο γεωδαιτικό δίκτυο ελέγχου του πλανήτη Άρη με βάση φωτογραφίες του Μάρινερ 9 και προγενέστερες. Η Ομάδα Γεωδαισίας/Χαρτογραφίας του Μάρινερ 9 πρότεινε να καθοριστεί ο πρώτος μεσημβρινός του Άρη από το κέντρο του Αίρυ-0, όπως είχε επιλεγεί από τους Χάρολντ Μασύρσκι, Ζεράρ ντε Βοκουλέρ, και Μέρτον Ντέβις σε μια σύσκεψη της ομάδας την 14 Αυγούστου 1972.

Ονομάστηκε προς τιμήν του Βρετανού Βασιλικού Αστρονόμου Σερ Τζωρτζ Μπίντελ Αίρυ (1801-1892), ο οποίος το 1850 έχτισε το τηλεσκόπιο κύκλου διαβάσεων στο Γκρήνουιτς. Στη συνέχεια η θέση του τηλεσκόπιου επιλέχθηκε για να καθοριστεί η τοποθεσία του πρώτου μεσημβρινού της Γης.
Ανάγλυφος χάρτης του Άρη. Η θέση προσγείωσης του "[[Opportunity]]" σημειώνεται με κίτρινο σταυρό πάνω αριστερά. Ο κρατήρας Αίρυ-0 βρίσκεται κάτω δεξιά, στο μηδενικό σημείο.
Ford Model T

Το Ford Model T (γνωστό στην καθημερινότητα και ως "tin Lizzie", "Leaping Lena" ή "flivver") ήταν αυτοκίνητο της αμερικανικής αυτοκινητοβιομηχανίας Ford Motor Company, που παρήχθη από τις 1 Οκτωβρίου 1908 έως τις 26 Μαΐου 1927. Θεωρείται γενικά ως το πρώτο στην ιστορία προσιτό αυτοκίνητο και, ως αποτέλεσμα, το αυτοκίνητο που επέτρεψε τα ταξίδια στη κοινή αμερικανική μεσαία τάξη. Μερικά από αυτά τα επιτεύγματα οφείλονται στην αποτελεσματική κατασκευή της Ford, συμπεριλαμβανομένης της παραγωγής με γραμμή συναρμολόγησης, κοινώς μαζική παραγωγή, αντί για χειροκίνητη παραγωγή του κάθε αυτοκινήτου ξεχωριστά.
Αργύρης Καμπετσής

Ο Αργύρης Καμπετσής (Αθήνα, 6 Μαΐου 1999) είναι Έλληνας ποδοσφαιριστής που αγωνίζεται ως επιθετικός στον Παναθηναϊκό.
Ιωάννης Κληρίδης

Ο Ιωάννης Κληρίδης (1887 - 1961) ήταν Κύπριος δικηγόρος και πολιτικός, πατέρας του μετέπειτα Προέδρου της Κυπριακής Δημοκρατίας Γλαύκου Κληρίδη. Διατέλεσε δήμαρχος Λευκωσίας και υπήρξε υποψήφιος Πρόεδρος της Κύπρου στις πρώτες προεδρικές εκλογές του 1959, όπου ηττήθηκε από τον Αρχιεπίσκοπο Μακάριο.
Εντμέ Μαριότ

Ο Εντμέ Μαριότ (, γεννημένος γύρω στο 1620 στη Ντιζόν της Γαλλίας - πέθανε στις 12 Μαΐου 1684, Παρίσι) ήταν Γάλλος φυσικός και φυσιολόγος φυτών, ο οποίος, ανεξάρτητα από τον Ρόμπερτ Μπόιλ, ανακάλυψε τον νόμο που δηλώνει ότι ο όγκος ενός αερίου μεταβάλλεται αντιστρόφως με την πίεση του. Αν και είναι ευρέως γνωστός ως ο νόμος του Μπόιλ, αυτό το βασικό δόγμα της φυσικής και της χημείας ονομάζεται νόμος του Μαριότ στη Γαλλία.

Ο Μαριότ, ένας ρωμαιοκαθολικός ιερέας, ήταν το 1666 ένα από τα ιδρυτικά μέλη της Ακαδημίας Επιστημών στο Παρίσι. Στο δικό σύγγραμμα του Discours de la nature de l’air (1676 «Λόγος για τη φύση του αέρα»), στο οποίο επινόησε τη λέξη βαρόμετρο, ο Μαριότ δήλωσε το νόμο του Μπόιλ και πήγε μακρύτερα επισημαίνοντας ότι ο νόμος ισχύει μόνο αν δεν υπάρχει αλλαγή στη θερμοκρασία.
Λίμνη Μπάρντατσα

δεξιά|μικρογραφία|Μπάρντατσα
Η Λίμνη Μπάρντατσα είναι συγκρότημα λιμνών και ελών στο δήμο Σρμπατς, στη βόρεια Σερβική Δημοκρατία της Βοσνίας στη Βοσνία και Ερζεγοβίνη. Απέχει περίπου 30 χιλιόμετρα από την Μπάνια Λούκα. Οι περιοχές γύρω από τη λίμνη και τα έλη προστατεύονται ως φυσικό πάρκο (Μνημείο της Φύσης - IUCN Κατηγορία ΙΙΙ), το Φυσικό Πάρκο Μπάρντατσα. Έχει οριστεί ως περιοχή Ραμσάρ.
Τόμας Σέιβερι

Ο Τόμας Σέιβερι (, γεννημένος γύρω στο 1650 στο Σίλστοουν του Ντέβονσαϊρ της Αγγλίας - απεβίωσε το 1715 στο Λονδίνο) ήταν Άγγλος μηχανικός και εφευρέτης που δημιούργησε την πρώτη ατμομηχανή.

Έφτιαξε την πρώτη εμπορικά χρησιμοποιούμενη ατμοκίνητη συσκευή, μια αντλία ατμού που συχνά αναφέρεται ως "κινητήρας". Ο «κινητήρας» του Σέιβερι ήταν μια επαναστατική μέθοδος άντλησης νερού, η οποία έλυσε το πρόβλημα της αποχέτευσης των ορυχείων και επέτρεψε τη διαδεδομένη δημόσια παροχή νερού.

Ο Σέιβερι είχε επίσης και άλλες εφευρέσεις, συμπεριλαμβανομένου ενός οδομέτρου για τη μέτρηση των αποστάσεων .
Μοναστήρι της Γκομιόνιτσα

Το Μοναστήρι της Γκομιόνιτσα (σερβικά κυριλλικά: , σερβικά λατινικά: ) είναι σερβικό ορθόδοξο μοναστήρι ευρισκόμενο σε απόσταση 42 χμ. ανατολικά της Μπάνια Λούκα, πρωτεύουσας της Σερβικής Δημοκρατίας της Βοσνίας (Βοσνία και Ερζεγοβίνη), εντός του εδάφους του χωριού του Κμέτσανι, πλησίον του Μπρόνζανι Μάινταν. Ιδρυθέν, πιθανότατα, κατά την διάρκεια του 15ου αιώνα, είναι καταγεγραμμένο εντός του καταλόγου των εθνικών μνημείων της Βοσνίας και Ερζεγοβίνης.

Η εκκλησία του μοναστηριού είναι αφιερωμένη στην Επίσκεψη της Παρθένου Μαρίας.
3sat

Το 3sat είναι δημόσιο τηλεοπτικό δίκτυο χωρίς διαφημίσεις στη Γερμανία. Απευθύνεται κυρίως στο κοινό στη Γερμανία, την Αυστρία και την Ελβετία. Ωστόσο, είναι διαθέσιμο σε ολόκληρη την Ευρώπη μέσω δορυφόρου.
Κοκατίλ

μικρογραφία|Αρσενικό κοκατίλ
Το Κοκατίλ (Επιστημονική ονομασία: "Nymphicus hollandicus - Νυμφικός ο Ολλανδικός"), είναι είδος παπαγάλων που αποτελεί μέλος της οικογένειας των Κακατούα, Ταξινομήθηκαν για πρώτη φορά από τον Σκοτσέζο συγγραφέα και φυσιοδίφη Ρόμπερτ Κερρ το 1793. Πωλούνται ως οικιακά κατοικίδια ζώα και παπαγάλοι συντροφιάς σε όλο τον κόσμο και είναι σχετικά εύκολο να αναπαραχθούν. Ως πουλί σε κλουβί, τα Κοκατίλ είναι δεύτερα σε δημοτικότητα μόνο μετά τα Μπαντζεριγκάρ.. Τα Κοκατίλ είναι ενδημικά στην Αυστραλία κυρίως σε υγροβιότοπους, αλλά και σε δασικές/θαμνώδεις εκτάσεις. 

Το Κοκατίλ είναι το μοναδικό μέλος του γένους Nymphicus (Νυμφικός). Προηγουμένως θεωρούταν παπαγάλος με λοφίο ή μικρό Κακατούα, ωστόσο, πιο πρόσφατες μοριακές μελέτες έχουν το έχουν ανατάξει στη δική του υποοικογένεια, τις "Νυμφικίνες". Είναι, ως εκ τούτου, τώρα ταξινομημένο ως το μικρότερο από τις Κακατουίδες (Οικογένεια των Κακατούα).
RBMK

Το RBMK (Ρώσικα: "Реактор Большой Мощности Канальный Reaktor Bolshoy Moshchnosti Kanalnyy","High Power Channel-type Reactor") είναι μια κατηγορία αντιδραστήρα πυρηνικής ενέργειας και έχει σχεδιαστεί και κατασκευαστεί από τη Σοβιετική Ένωση.

Το RBMK είναι ένας πρώτος αντιδραστήρας δεύτερης γενιάς και ο παλαιότερος σχεδιασμός του εμπορικού αντιδραστήρα εξακολουθεί να είναι σε ευρεία λειτουργία. Ορισμένες πτυχές του σχεδιασμού του αντιδραστήρα RBMK, όπως η ενεργή απομάκρυνση της θερμότητας αποσύνθεσης, οι θετικές ιδιότητες του κενού συντελεστή, οι ράβδοι ελέγχου με άκρη γραφίτη και η αστάθεια σε χαμηλά επίπεδα ισχύος, συνέβαλαν στην καταστροφή του Τσέρνομπιλ το 1986, όπου ένα RBMK 1000 παρουσίασε κατακρήμνιση κατά τη διάρκεια μιας λανθασμένης δοκιμής, και η ραδιενέργεια απελευθερώθηκε σε ένα μεγάλο τμήμα της Ευρώπης. Αυτή η καταστροφή προκάλεσε παγκόσμιες εκκλήσεις για την πλήρη παύση λειτουργίας των αντιδραστήρων. Ωστόσο, εξακολουθεί να υπάρχει σημαντική εξάρτηση από τις εγκαταστάσεις RBMK για παραγωγή ενέργειας στη Ρωσία. Οι ατέλειες στο σχεδιασμό αντιδραστήρων RBMK-1000 εξαλείφθηκαν σύντομα μετά το ατύχημα του Τσερνομπίλ και από τότε δώδεκα αντιδραστήρες λειτουργούσαν χωρίς σοβαρά περιστατικά για πάνω από είκοσι χρόνια [2]. Ενώ εννέα μπλοκ RBMK υπό κατασκευή ακυρώθηκαν μετά την καταστροφή του Τσέρνομπιλ, και το τελευταίο από τα τρία υπόλοιπα μπλοκ RBMK στον πυρηνικό σταθμό του Τσερνομπίλ τερματίστηκε τελικά το 2000, από τον Δεκέμβριο του 2017 υπήρχαν ακόμη 11 αντιδραστήρες RBMK και τέσσερις μικροί αντιδραστήρες ελαφρού ύδατος επιβραδυνόμενους με γραφίτη EGP-6, οι οποίοι λειτουργούσαν στη Ρωσία [1], αν και όλοι τους είχαν μετεξοπλιστεί με έναν αριθμό αναβαθμίσεων ασφαλείας.

Η μόνη διαφορά μεταξύ των αντιδραστήρων RBMK-1000 και RBMK-1500 είναι ότι ο RBMK-1500 ψύχεται με λιγότερα ύδατα και έτσι περισσότερο νερό μετατρέπεται σε ατμό. Χρησιμοποιεί επίσης λιγότερο ουράνιο. Οι μόνοι αντιδραστήρες αυτού του τύπου και η ισχύς εξόδου είναι εκείνοι στο πυρηνικό εργοστάσιο πυρηνικής ενέργειας Ιγκναλίνα. Το RBMKP-2400 είναι ορθογώνιο αντί για κυλινδρικό και προοριζόταν να κατασκευάζεται σε τμήματα σε εργοστάσιο για συναρμολόγηση επί τόπου. Σχεδιάστηκε έτσι ώστε να έχει ισχύ εξόδου 2400 MWe. Δεν κατασκευάστηκε κανένας αντιδραστήρας με αυτή την ισχύ εξόδου, ενώ ο ισχυρότερος από σήμερα είναι από το 2018 ο EPR 1750 MWe.
__ΜΕΠΠ__

Κατηγορία:Πυρηνικοί αντιδραστήρες
Κατηγορία:Επιστήμες και τεχνολογία στη Σοβιετική Ένωση
Νικολό Λονγκομπάρντο

Ο Νικολό Λονγκομπάρντο (1559-1654, Κινεζικό όνομα: "Λονγκ Χουαμίν" 龍華民) ήταν Σικελιανός Ιησουίτης στην Κίνα που έδρασε στα μέσα του 17ου αιώνα. Έφτασε εκεί το 1597, και εστάλη στην περιοχή της Σαοτσόου. Έγινε ο διάδοχος του Ματέο Ρίτσι το 1610 ως Ανώτερος Διοικητής της Ιησουιτικής αποστολής στη Κίνα.

Το 1622 τον διαδέχτηκε ο Τζιοβάνι Αρότσια, αλλά συνέχισε να κηρύττει στην Κίνα μέχρι περίπου την ηλικία των 90 ετών.

Το όνομά του δίνεται σε ιστορικές πηγές και ως Νίκολας Λονγκομπάρντι και Νικολό Λονγκομπάρντι, με τα έτη γέννησης και θανάτου να είναι τα 1565-1655.
Μοναστήρι της Ζάβαλα

Το Μοναστήρι της Ζάβαλα (σερβικά: "Манастир Завала") είναι ιστορικό μοναστήρι της Σερβικής Ορθόδοξης Εκκλησίας στη Βοσνία, αφιερωμένο στα Εισόδια της Θεοτόκου.
Μικαέλα Φωτιάδη

Η Μικαέλα Φωτιάδη (Χάαρλεμ, 26 Δεκεμβρίου 1993) είναι μοντέλο ελληνικής και ολλανδικής καταγωγής και έχει υψος 1,75μ. Το 2015 εξελέγη Σταρ Ελλάς και το 2016 Μις Ευρώπη.
Σεφίκ Τζαφέροβιτς

Ο Σεφίκ Τζαφέροβιτς (Šefik Džaferović, 9 Σεπτεμβρίου 1957-) είναι ο αντιπρόεδρος του Κόμματος Δημοκρατικής Δράσης (SDA) και μέλος του Προεδρείου της Βοσνίας και Ερζεγοβίνης για τους Βόσνιους Μουσουλμάνους από τις 20 Νοεμβρίου 2018.
Ανάλυση των Απείρως Μικρών για την Κατανόηση των Καμπύλων Γραμμών

μικρογραφία|"Ανάλυση των Απείρως Μικρών για την Κατανόηση των Καμπύλων Γραμμών", έκδοση του 1715
Η Ανάλυση των Απείρως Μικρών για την Κατανόηση των Καμπύλων Γραμμών (γαλλικά: "Analyse des Infiniment Petits pour l'Intelligence des Lignes Courbes"), 1696, είναι το πρώτο βιβλίο που δημοσιεύθηκε πάνω στον απειροστικό λογισμό του Λάιμπνιτς. Γράφτηκε από τον Γάλλο μαθηματικό Γκυγιόμ ντε λ'Οπιτάλ, και αν'ελυε μόνο το θέμα του διαφορικού λογισμού. Δύο τόμοι που ανέλυαν τον διαφορικό και ολοκληρωτικό λογισμός, αντίστοιχα, είχαν γραφτεί από τον Γιόχαν Μπερνούλι το 1691–1692, και το δεύτερο δημοσιεύθηκε το 1724 ως το πρώτο βιβλίο πάνω στον ολοκληρωτικό λογισμό.

Σε αυτό το βιβλίο εμφανίζεται για πρώτη φορά ο κανόνας de L'Hospital. Ο κανόνας πιστεύεται ότι είναι έργο του Γιόχαν Μπερνούλι, αφού ο Λ' Οπιτάλ, όντας ευγενής, πλήρωνε τον Μπερνούλι 300₣ ανά έτος για να τον κρατάει ενημερωμένο σχετικά με τις εξελίξεις στον λογισμό και να λύνει προβλήματα που είχε. Επιπλέον, οι δύο υπέγραψαν συμβόλαιο επιτρέποντας στον Λ' Οπιτάλ να χρησιμοποιεί τις ανακαλύψεις του Μπερνούλι με οποιονδήποτε τρόπο ήθελε. Μεταξύ των προβλημάτων αυτών ήταν αυτό των ορίων απροσδιόριστων μορφών. Όταν ο Λ' Οπιτάλ δημοσίευσε το βιβλίο του, αναγνώρισε την προσφορά του Μπερνούλι και, μη θέλοντας να πάρει τα εύσημα για τα μαθηματικά στο βιβλίο, το δημοσίευσε ανώνυμα. Ο Μπερνούλι, που ήταν γνωστός ως εξαιρετικά ζηλότυπος, ισχυρίστηκε πως ήταν ο συγγραφέας ολόκληρου του βιβλίου. Παρ' όλα αυτά, ο κανόνας πήρε το όνομά του Λ' Οπιτάλ, που ποτέ δεν ισχυρίστηκε καν ότι τον είχε εφεύρει.
Σαρλ-Μισέλ ντε Λ'Επέ

Ο Σαρλ-Μισέλ ντε Λ'Επέ, με το κοσμικό όνομα Σαρλ-Μισέλ Λεσπέ (γαλλικά: "Charles-Michel de L'Épée", Βερσαλλίες 24 Νοεμβρίου 1712 - Παρίσι 23 Δεκεμβρίου 1789), ήταν Γάλλος καθολικός ιερέας και παιδαγωγός του 18ου αιώνα. Αποτελεί έναν από τους πρωτοπόρους των εξειδικευμένων μεθόδων διδασκαλίας που απευθύνονται σε άτομα που παρουσιάζουν προβλήματα ακοής, γι'αυτό και είναι γνωστός ως ο "Πατέρας των Κωφών".
Εθνικό Πάρκο του Ναϊρόμπι

Το Εθνικό Πάρκο του Ναϊρόμπι ("Nairobi National Park") είναι εθνικό πάρκο στην Κένυα. Υπήρξε το πρώτο που ιδρύθηκε ποτέ στην Κένυα και βρίσκεται μόλις 7 περίπου χιλιόμετρα νότια από το κέντρο του Ναϊρόμπι, πρωτεύουσας της χώρας. Ένας ηλεκτρικός φράχτης διαχωρίζει την άγρια ζωή του πάρκου από τη μεγαλούπολη. Η εγγύτητα του αστικού και του φυσικού περιβάλλοντος έχει προκαλέσει εντάσεις και απειλεί τις μεταναστευτικές διαδρομές των ζώων του. Παρά το γεγονός αυτό, και παρά τη σχετικώς μικρή έκτασή του για αφρικανικό εθνικό πάρκο, το Εθνικό Πάρκο του Ναϊρόμπι διατηρεί έναν μεγάλο και πολυποίκιλο πληθυσμό ειδών άγριας ζωής. Μεταναστευτικά φυτοφάγα ζώα συγκεντρώνονται στο πάρκο κατά τη διάρκεια της ξηρής εποχής. Το πάρκο συγκαταλέγεται ανάμεσα στα πλέον επιτυχημένα καταφύγια για τον ρινόκερο στην Κένυα.
Μούσα Μπιχί Αμπντί

Ο Μούσα Μπιχί Αμπντί (Musa Bihi Abdi, σομαλικά: Muuse Bixi Cabdi, αραβικά: موسى بيحي عبدي) (γεννήθηκε το 1948 στη Χαργκέισα, της Βρετανικής Σομαλιλάνδης) είναι πολιτικός από τη Σομαλιλάνδη και πρώην αξιωματικός του στρατού, Πρόεδρος της Σομαλιλάνδης από τον Δεκέμβριο του 2017. Στη διάρκεια της δεκαετίας του '70, υπηρέτησε ως πιλότος της Πολεμικής Αεροπορίας της Σομαλίας επί κυβερνήσεως του Σιάντ Μπάρε. Αργότερα ήρθε σε ρήξη με τον δικτάτορα Μπάρε και συνετέλεσε στην πτώση του καθεστώτος του. Το 1993 χρημάτισε υπουργός Εσωτερικών και Ασφαλείας της Σομαλίας.

Το 2010 ο Μπιχί διορίστηκε πρόεδρος του κυβερνώντος Κόμματος Ειρήνης, Ενότητας και Ανάπτυξης (Kulmiye) στη Δημοκρατία της Σομαλιλάνδης. Τον Νοέμβριο του 2015 επιλέχθηκε ως ο υποψήφιος του κόμματος για τις προεδρικές εκλογές κατά το 5ο ετήσιο συνέδριο της κεντρικής επιτροπής του κόμματος. 

Στις 21 Νοεμβρίου 2017 ο Μπιχί ανακοινώθηκε ότι ήταν ο νικητής των προεδρικών εκλογών του 2017. Ορκίστηκε επίσημα πρόεδρος της Σομαλιλάνδης στις 13 Δεκεμβρίου 2017, με την τελετή να παρακολουθούν αξιωματούχοι της Αιθιοπίας, του Τζιμπουτί, της Ευρωπαϊκής Ένωσης και του Ηνωμένου Βασιλείου.
Γιόχαν Μπερνούλι

Ο Γιόχαν Μπερνούλι (Johann Bernoulli, γνωστός εξελληνισμένα και ως Ιωάννης, 6 Αυγούστου [Π.Η. 27 Ιουλίου] 1667 – 1 Ιανουαρίου 1748) ήταν Ελβετός μαθηματικός και ήταν ένας από τους πολλούς εξέχοντες μαθηματικούς της οικογένειας Μπερνούλι. Είναι γνωστός για τη προσφορά του στον απειροστικό λογισμό και ως εκπαιδευτής του Λέοναρντ Όιλερ στα νεανικά του χρόνια.
Αιθιόλας

Στην ελληνική μυθολογία με το όνομα Αιθιόλας, είναι γνωστός ένας γιος του βασιλιά της Σπάρτης Μενελάου και της συζύγου του, της Ωραίας Ελένης. Αδέλφια του Αιθιόλα ήταν η Ερμιόνη, ο Νικόστρατος, ο Μορράφιος, ο Θρόνιος, ο Πλεισθένης ο Νεότερος και η Μελίτη.
Ο Θαλασσόλυκος

"Ο Θαλασσόλυκος" είναι ψυχολογικό μυθιστόρημα του 1904 από τον Αμερικανό συγγραφέα Τζακ Λόντον. Ο πρωταγωνιστής του βιβλίου, Χάμφρεϊ βαν Βέιντεν, είναι κριτικός βιβλίων που επιζεί από μια σύγκρουση στον ωκεανό και έρχεται κάτω από την κυριαρχία του Γουλφ Λάρσεν, του ισχυρού και ανήθικου πλοιάρχου που τον έσωσε. Η πρώτη εκτύπωση σε 40.000 αντίτυπα εξαντλήθηκε αμέσως πριν από τη δημοσίευση. Ο Άμπροουζ Μπηρς επαίνεσε τον τρόπο με τον οποίο δόθηκε ο χαρακτήρας του Λάρσεν, βρήκε όμως το ερωτικό στοιχείο του έργου «απαίσιο».
Θρόνιος

Στην ελληνική μυθολογία με το όνομα Θρόνιος, είναι γνωστός ένας γιος του βασιλιά της Σπάρτης Μενελάου και της συζύγου του, της Ωραίας Ελένης. Αδέλφια του ήταν η Ερμιόνη, ο Νικόστρατος, ο Αιθιόλας, ο Μορράφιος, ο Πλεισθένης ο Νεότερος και η Μελίτη.
Γεωργία Αργυρίου

Η Γεωργία Αργυρίου (γεν. 12 Νοεμβρίου 1988, Αθήνα) είναι Ελληνίδα αθλήτρια πετοσφαίρισης, η οποία αγωνίζεται ως Κεντρική.

Τη σεζόν 2015-16 αγωνίστηκε στον Παναθηναϊκό.
Αθηνά Χρυσομάλλη

Η Αθηνά Χρυσομάλλη (γεν. 7 Δεκεμβρίου 1990, Χανιά) είναι Ελληνίδα αθλήτρια πετοσφαίρισης, η οποία αγωνίζεται ως πασαδόρος.

Τη σεζόν 2016-17 φόρεσε τη φανέλα του Παναθηναϊκού.
Γιάννα Μάρκου

Η Γιάννα Μάρκου (γεν. 2 Ιουνίου 1991, Αθήνα) είναι Ελληνίδα αθλήτρια πετοσφαίρισης, η οποία αγωνίζεται ως Λίμπερο.

Την αγωνιστική περίοδο 2012-13 αγωνίστηκε στον Παναθηναϊκό.
Παιδικός Διαγωνισμός Τραγουδιού Eurovision 2019

Ο Παιδικός Διαγωνισμός Τραγουδιού Eurovision 2019 ήταν ο 17ος ετήσιος Παιδικός Διαγωνισμός Τραγουδιού Eurovision, που διοργανώθηκε από την Telewizja Polska (TVP) και την Ευρωπαϊκή Ραδιοτηλεοπτική Ένωση (EBU). Διεξήχθη στις 24 Νοεμβρίου 2019, στην Gliwice Arena στο Γκλιβίτσε της Πολωνίας, μετά την νίκη της χώρας στον Παιδικό Διαγωνισμό της Eurovision 2018 στο Μινσκ της Λευκορωσίας, με το τραγούδι "Anyone I Want To Be" το οποίο ερμήνευσε η Roksana Węgiel. Ήταν η πρώτη φορά που ο Παιδικός Διαγωνισμός Τραγουδιού διεξήχθη στην Πολωνία και η πρώτη φορά μετά τον Διαγωνισμό Νέων Χορευτών της Eurovision 2013 που ένας Διαγωνισμός Τραγουδιού της Eurovision φιλοξενήθηκε στην ίδια χώρα.

Δεκαεννέα χώρες συμμετείχαν στον διαγωνισμό, με την να συμμετέχει για πρώτη φορά από το ενώ το και το αποχώρησαν από τον διαγωνισμό. Η Πολωνία (τραγουδίστρια Viki Gabor με το τραγούδι 'Superhero') ήταν η νικήτρια του διαγωνισμού, γεγονός που κάνει την Πολωνία την πρώτη χώρα που κέρδισε τον Παιδικό Διαγωνισμό Τραγουδιού της Eurovision δυο συνεχόμενες φορές.

Το Καζακστάν και η Ουαλία, που έκαναν την πρώτη τους εμφάνιση το 2018, κέρδισαν την δεύτερη και την δέκατη όγδοη θέση αντίστοιχα ενώ η Βόρεια Μακεδονία κατάφερε να λάβει την έκτη θέση, υψηλότερη από την δωδέκατη θέση που λάμβανε κατά τα τρία τελευταία χρόνια. Η Ισπανία κατάφερε να λάβει την τρίτη θέση και ο νικητής του Παιδικού Διαγωνισμού Τραγουδιού της Eurovision το 2009, η Ολλανδία, κατέκτησε την τέταρτη θέση. Λίγο πιο κάτω στον πίνακα η Ρωσία, η Γεωργία και η Μάλτα έλαβαν την χειρότερη θέση τους μέχρι σήμερα ; την δέκατη τρίτη, δέκατη τέταρτη και δέκατη ένατη (τελευταία) αντίστοιχα.
Ελένη Κωνσταντινίδου

Η Ελένη Κωνσταντινίδου (γεν. 18 Απριλίου 1992, Θεσσαλονίκη) είναι Ελληνίδα αθλήτρια πετοσφαίρισης, η οποία αγωνίζεται ως Κεντρική.

Τη σεζόν 2015-16 αγωνίστηκε στον Παναθηναϊκό.
Φωτεινή Μπίσκου

Η Φωτεινή Μπίσκου (γεν. 24 Οκτωβρίου 1992, Άργος) είναι Ελληνίδα αθλήτρια πετοσφαίρισης, η οποία αγωνίζεται ως Κεντρική.

Την περίοδο 2013-14 αγωνίστηκε με τα χρώματα του Παναθηναϊκού.
Αναστασία Μικρουδάκη

Η Αναστασία Μικρουδάκη (γεν. 20 Μαΐου 1994, Αθήνα) είναι Ελληνίδα αθλήτρια πετοσφαίρισης, η οποία αγωνίζεται ως Ακραία.

Προέρχεται από τις ακαδημίες του Παναθηναϊκού, τη φανέλα του οποίου φόρεσε και τις σεζόν 
2011-12 και 2012-13, αγωνιζόμενη με την πρώτη ομάδα.
Ινιάτσιο Αμπάτε

Ο Ινιάτσιο Αμπάτε (γεννήθηκε στις 12 Νοεμβρίου 1986) είναι Ιταλός επαγγελματίας ποδοσφαιριστής, που αγωνίζεται στη Μίλαν στη Σέριε Α. Είναι γνωστός για την αντοχή του, το γρήγορο τρέξιμο του και ήταν ένας από τους ταχύτερους παίκτες στα κορυφαία πρωταθλήματα του ευρωπαϊκού ποδοσφαίρου στα πρώτα χρόνια του.

Ο Αμπάτε άρχισε να παίζει ποδόσφαιρο με τον ερασιτεχνικό σύλλογο Ρεσκαλντίνα, πριν από την ένταξή του στις ακαδημίες της Μίλαν το 1999. Από το 2004 έως το 2009 πέρασε πέντε χρόνια ως δανεικός σε αρκετές ιταλικές ομάδες, προτού επιστρέψει στη Μίλαν. Έχει σημαντικό ρόλο βοηθώντας τη Μίλαν να κερδίσει το 18ο Σκουντέτο κατά τη διάρκεια της Σέριε Α 2010/11.

Ο Αμπάτε εκπροσώπησε την ιταλική εθνική ομάδα, αλλά αγωνίστηκε και στις εθνικές Ιταλίας Κ19, Κ20 και Κ21. Πριν από το πρωτάθλημα για την ανώτερη ομάδα, εκπροσώπησε τη χώρα του στους Ολυμπιακούς Αγώνες του 2008 και στο Ευρωπαϊκό Πρωτάθλημα Κ21 του 2009. Στην κύρια ομάδα, έκανε το διεθνές ντεμπούτο τον Νοέμβριο του 2011, σε φιλικό αγώνα με την Πολωνία και από τότε εκπροσώπησε τη χώρα στο Ευρωπαϊκό Πρωτάθλημα Ποδοσφαίρου 2012, όπου τερμάτισαν φιναλίστ. Επίσης έπαιξε στο Κύπελλο Συνομοσπονδιών 2013, κερδίζοντας χάλκινο μετάλλιο, και στο Παγκόσμιο Κύπελλο Ποδοσφαίρου 2014. Σχεδόν δύο χρόνια μετά το ντεμπούτο του, ο Αμπάτε σημείωσε το πρώτο του γκολ σε έναν αγώνα εναντίον της Γερμανίας τον Νοέμβριο του 2013.
Ανδρέας Ευσταθίου

Ο Ανδρέας Ευσταθίου (19.. - 1977) , του Σταύρου, ήταν Έλληνας μηχανικός και πολιτικός. Υπηρέτησε ως νομάρχης σε διάφορους νομούς της Ελλάδας .
Κερκιδίφυλλο το ιαπωνικό

Κερκιδίφυλλο το ιαπωνικό (Cercidiphyllum japonicum), γνωστό και ως Κατσούρα (από το ιαπωνικό του όνομα カツラ, 桂), είναι είδος ανθοφόρου δένδρου της οικογένειας Cercidiphyllaceae που ευδοκιμεί στην Κίνα και την Ιαπωνία. Ενίοτε καλείται "καραμελόδεντρο" χάρη στην ελαφριά οσμή καραμέλας που αναδίδει κατά την πτώση των φύλλων.
Αχμάντ Σαχ Ντουρανί

Ο Αχμάντ Σαχ Ντουρανί (παστού: احمد شاه دراني), γνωστός και ως Αχμάντ Σαχ Αμπντάλι, (1722, Χεράτ ή Μουλτάν [σημερινό Πακιστάν]–16 Οκτωβρίου 1772, Κανταχάρ, Αφγανιστάν), ήταν ο ιδρυτής της δυναστείας Ντουρανί, η οποία ενίσχυσε την ανεξαρτησία των φυλών Παστούν εναντίον των περιφερειακών δυνάμεων. Έτσι, η αυτοκρατορία του, η οποία σε κάποιες περιόδους εκτεινόταν από τα ανατολικά του σύγχρονου Ιράν έως τη βόρεια Ινδία, θεωρείται πυρήνας του σημερινού Αφγανιστάν.

Οι Παστούν τον αποκαλούν τιμητικά "Αχμάντ Σαχ Μπάμπα". Σε άλλους τίτλους περιλαμβάνονται οι "Παντσάχ" (της Αυτοκρατορίας των Ντουρανί ή "Παντσάχ-ι-Γκάζι") και «μαργαριτάρι των μαργαριταριών» ("Ντουρ-ι-Ντουράν").
Ανακτορική Κατοικία Μπιούλη

Η Ανακτορική Κατοικία Μπιούλη (αγγλ.: Beaulieu Palace House· στα γαλλικά Beaulieu σημαίνει καλός τόπος, προφ. Μπωλιέ) είναι ένα μέγαρο του 13ου αι. στο Μπιούλη, στο Χάμσαϊρ του Ηνωμένου Βασιλείου. Αρχικά ήταν μέρος του αββαείου Μπιούλη, μετά όμως το κτήμα αγοράστηκε το 1538 από τον Τόμας Ράιθσλυ, 1ο κόμη του Σάουθαμπτον, μετά τη Διάλυση των Μοναστηριών. Εξακολουθεί να ανήκει και να καταλαμβάνεται από τους απογόνους του κόμη, τους βαρόνους Μόνταγκιου του Μπιούλη.
Λετίσια Περδιγόν

Η Λετίσια Περδιγόν ("Leticia Perdigón", γεννημένη ως Γουαδαλούπε Λετίσια Περδιγόν Λαμπραδόρ "Guadalupe Leticia Perdigón Labrador", 7 Αυγούστου 1956 -) είναι Μεξικανή ηθοποιός.
NGC 6072

Εικόνα του NGC 6072 από το [[Διαστημικό τηλεσκόπιο Σπίτζερ]]
Το NGC 6072 είναι πλανητικό νεφέλωμα στον αστερισμό Σκορπιό, σε ουρανογραφικές συντεταγμένες: ορθή αναφορά α = 16h:12m:58,2s και απόκλιση δ = -36°.13′.48″.

Το νεφέλωμα έχει φαινόμενο μέγεθος 14 και φαινόμενη διάμετρο 1,2΄. Απαντάται και με τις εναλλακτικές ονομασίες PK 342+10 1, PN My 93, HD 2-148 (ως αστέρας), PN Sa 2-134, PN ARO 500, IRAS F16097-3606, SCM 107 και PN VV 77.

Η δυναμική ηλικία του NGC 6072 είναι της τάξεως των δέκα χιλιάδων ετών. Ο θύλακάς του φαίνεται ότι είναι σχετικώς πλούσιος σε άνθρακα, παρά σε οξυγόνο, καθώς έχει πολύ έντονες φασματικές γραμμές CN (κυάνιο). Το πλανητικό αυτό νεφέλωμα εκπέμπει επίσης σε φασματικές γραμμές του μοριακού υδρογόνου (H2) και εντόνως σε γραμμές του CO (μονοξείδιο του άνθρακα), εκπομπή που έχει χαρτογραφηθεί και φανερώνει ποσότητες αερίου σε υψηλές ταχύτητες. Η εξέλιξη του NGC 6072 πιθανώς να κυριαρχείται από τη φωτόλυση και τις αντιδράσεις ιόντων/ριζών. Η χημεία των κρουστικών κυμάτων μπορεί επίσης να διαδραματίζει σημαντικό ρόλο.
Πικραμνιώδη

Τα Πικραμνιώδη (λατ. "Picramniales") είναι τάξη των αγγειόσπερμων φυτών η οποία σύμφωνα με το σύστημα APG IV κατατάσσεται στον κλάδο (μονοφυλετική ομάδα) των μαλαχίδων (malvids) του κλάδου των ροδίδων (rosids). Είναι μονοτυπική τάξη με μόνο μία οικογένεια - Πικραμνιοειδή ("Picramniaceae") στην οποία κατατάσσονται 3 γένη και 49 είδη.
Βουοτσουάβεκ

Το Βουοτσουάβεκ (πολωνικά: "Włocławek", , γερμανικά: "Leslau"), επίσης -λανθασμένα- γνωστό ως Βλοτσλάβεκ, είναι πόλη στην κεντρική Πολωνία, κατά μήκος του ποταμού Βιστούλα (Wisła) και συνορεύει με το πάρκο τοπίου Γκοστίνιν-Βουοτσουάβεκ. Το Δεκέμβριο του 2019, ο πληθυσμός της πόλης ήταν 109.883 κάτοικοι. Βρίσκεται στο Βοεβοδάτο Κουγιαβίας-Πομερανίας και έως το 1999 ήταν η πρωτεύουσα του Βοεβοδάτου Βουοτσουάβεκ.

Η πόλη βρίσκεται στην ιστορική περιοχή της Κουγιαβίας και είναι η δεύτερη μεγαλύτερη πόλη της περιοχής μετά το Μπίντγκοστς.
Σαιν-Ζαν-ντε-Μινερβουά

Το Σαιν-Ζαν-ντε-Μινερβουά (γαλλικά: "Saint-Jean-de-Minervois", οξιτανικά: "Sant Joan de Menerbés") είναι γαλλική κοινότητα στο νομό του Ερώ, στη διοικητική περιοχή της Οξιτανίας.

Οι κάτοικοί του είναι γνωστοί ως Σαιν-Ζαναί (γαλλικά: "Saint-Jeannais").
Σαιν-Ζαν-ντε-Βεντάς

Το Σαιν-Ζαν-ντε-Βεντάς (γαλλικά: "Saint-Jean-de-Védas", οξιτανικά: "Sant Joan de Vedats") είναι γαλλική κοινότητα στο νομό του Ερώ, στη διοικητική περιοχή της Οξιτανίας.

Οι κάτοικοί του είναι γνωστοί ως Βενταζιέν (γαλλικά: "Védasiens").
Σαιν-Μαρτέν-ντε-λ'Αρσόν

Το Σαιν-Μαρτέν-ντε-λ'Αρσόν (γαλλικά: "Saint-Martin-de-l'Arçon", οξιτανικά: "Sant Martin de l'Arçon") είναι γαλλική κοινότητα στο νομό του Ερώ, στη διοικητική περιοχή της Οξιτανίας.

Οι κάτοικοί του είναι γνωστοί ως Μαρτινονουά (γαλλικά: "Martinonois").
Σαιν-Μαρτέν-ντε-Λοντρ

Το Σαιν-Μαρτέν-ντε-Λοντρ (γαλλικά: "Saint-Martin-de-Londres", οξιτανικά: "Sant Martin de Londras") είναι γαλλική κοινότητα στο νομό του Ερώ, στη διοικητική περιοχή της Οξιτανίας.

Οι κάτοικοί του είναι γνωστοί ως Σαιν-Μαρτινουά (γαλλικά: "Saint-Martinois").
Μάκης Μαΐλης

Ο Μάκης Μαΐλης (Ελευσίνα, 21 Ιανουαρίου 1950– 20 Ιανουαρίου 2021) ήταν Έλληνας πολιτικός και δημοσιογράφος,από τα ιστορικά στελέχη του ΚΚΕ. Προερχόταν από οικογένεια βιοπαλαιστών και ο πατέρας του ήταν μέλος του ΕΑΜ. Ο Μαΐλης φοιτητής ακόμη στη Νομική Σχολή, εντάχθηκε το 1969 στην κομμουνιστική νεολαία (ΚΝΕ), το 1973 έγινε μέλος του ΚΚΕ και πήρε μέρος στον αντιχουντικό αγώνα. Συμμετείχε στην εξέγερση της Νομικής και του Πολυτεχνείου. Στο 10ο Συνέδριο του ΚΚΕ (1978) εκλέχτηκε αναπληρωματικό μέλος της ΚΕ και στο 12ο Συνέδριο (1987) εκλέχτηκε τακτικό μέλος της. Την περίοδο 1989-1991 υπερασπίστηκε μαχητικά τον επαναστατικό χαρακτήρα του Κόμματός του. Διετέλεσε επίσης μέλος του Πολιτικού Γραφείου της ΚΕ του ΚΚΕ, ενώ ανέλαβε σειρά υπεύθυνων χρεώσεων, όπως υπεύθυνος του Τμήματος Ιστορίας, υπεύθυνος του Γραφείου Τύπου της ΚΕ, στον «Ριζοσπάστη» και τον «902» κ.α. Είχε πλούσια αρθρογραφία καθώς και συγγραφικό έργο. Απεβίωσε σε ηλικία 71 ετών, ύστερα από μακρά ασθένεια Ήταν νυμφευμένος με την Κατερίνα, με την οποία απέκτησαν δύο παιδιά.
Η αμαρτία μου

Η αμαρτία μου (Ισπανικά: "Mi pecado") είναι τηλενουβέλα μεξικάνικης παραγωγής του 2009.

Πρωταγωνιστούν Μάιτε Περρόνι, Εουχένιο Σίγιερ, Ντανιέλα Κάστρο, Σέρχιο Γόιρι και Σαμπίνε Μουσιέρ.
Σαιν-Μωρίς-Ναβασέλ

Το Σαιν-Μωρίς-Ναβασέλ (γαλλικά: "Saint-Maurice-Navacelles", οξιτανικά: "Sant Maurise de Navacèlas") είναι γαλλική κοινότητα στο νομό του Ερώ, στη διοικητική περιοχή της Οξιτανίας.

Οι κάτοικοί του είναι γνωστοί ως Σαιν-Μωρισιέν (γαλλικά: "Saint-Mauriciens").
Σαιν-Παργκουάρ

Το Σαιν-Παργκουάρ (γαλλικά: "Saint-Pargoire", οξιτανικά: "Sant Pargòri") είναι γαλλική κοινότητα στο νομό του Ερώ, στη διοικητική περιοχή της Οξιτανίας.

Οι κάτοικοί του είναι γνωστοί ως Σαιν-Παργκοριέν (γαλλικά: "Saint-Pargoriens").
Σαιν-Ναζαίρ-ντε-Πεζάν

Το Σαιν-Ναζαίρ-ντε-Πεζάν (γαλλικά: "Saint-Nazaire-de-Pézan", οξιτανικά: "Sant Nazari de Pesan") είναι γαλλική κοινότητα στο νομό του Ερώ, στη διοικητική περιοχή της Οξιτανίας.

Οι κάτοικοί του είναι γνωστοί ως Σαιν-Ναζαιρουά (γαλλικά: "Saint-Nazairois").
Σαιν-Ναζαίρ-ντε-Λανταρέζ

Το Σαιν-Ναζαίρ-ντε-Λανταρέζ (γαλλικά: "Saint-Nazaire-de-Ladarez", οξιτανικά: "Sant Nasari de las Avelhanas") είναι γαλλική κοινότητα στο νομό του Ερώ, στη διοικητική περιοχή της Οξιτανίας.

Οι κάτοικοί του είναι γνωστοί ως Σαιν-Ναζαιριέν (γαλλικά: "Saint-Nazairiens").
Σαιν-Πωλ-ε-Βαλμάλ

Το Σαιν-Πωλ-ε-Βαλμάλ (γαλλικά: "Saint-Paul-et-Valmalle", οξιτανικά: "Sant Pau e Valmala") είναι γαλλική κοινότητα στο νομό του Ερώ, στη διοικητική περιοχή της Οξιτανίας.

Οι κάτοικοί του είναι γνωστοί ως Σαιν-Πωλαί (γαλλικά: "Saint-Paulais").
Μιλτιάδης Παπαδόπουλος

Ο Μιλτιάδης Παπαδόπουλος (1887-1958) ήταν Έλληνας έμπορος και πολιτικός. Διετέλεσε βουλευτής στην εκλογική περιφέρεια Θεσσαλονίκης.
Συμφωνία του Παρισιού

Η Συμφωνία του Παρισιού () είναι συμφωνία στο πλαίσιο της Σύμβασης Πλαισίου των Ηνωμένων Εθνών για την Κλιματική Αλλαγή (UNFCCC), που ασχολείται με την μείωση των εκπομπών αερίων, την προσαρμογή και τις οικονομικές της λεπτομέρειες, η οποία υπογράφηκε το 2016. Η γλώσσα της συμφωνίας αποτέλεσε αντικείμενο διαπραγμάτευσης με τους εκπροσώπους των 196 μελών κρατών 21η Διάσκεψη των Μερών στο Λε Μπουρζέ, κοντά στο Παρίσι της Γαλλίας και το οποίο εγκρίθηκε ομόφωνα στις 12 Δεκεμβρίου 2015. Από τις πολύ λίγες χώρες που δεν έχουν επικυρώσει τη συμφωνία, οι μόνοι σημαντικοί ρυπαντές είναι το Ιράν, η Τουρκία και το Ιράκ.

Η Συμφωνία στοχεύει μακροπρόθεσμα στη σταθεροποίηση της ανόδου της παγκόσμιας θερμοκρασίας σε επίπεδα κάτω των 2 βαθμών Κελσίου σε σχέση με τα προβιομηχανικά επίπεδα, προωθώντας τη σταθεροποίηση της ανόδου κάτω του 1,5 βαθμού, καθώς αυτό θα μειώσει σημαντικά τους κινδύνους και τις επιπτώσεις της κλιματικής αλλαγής. Αυτό πρέπει να γίνει μέσω της μείωσης των εκπομπών αερίων, το συντομότερο δυνατόν, προκειμένου να επιτευχθεί μια ισορροπία κατά το δεύτερο ήμισυ του 21ου αιώνα. Επίσης, έχει ως στόχο να αυξήσει την ικανότητα των μερών να προσαρμοστούν στις αρνητικές επιπτώσεις της αλλαγής του κλίματος, και να κάνει τις "οικονομικές ροές συνεπείς με ένα μονοπάτι προς τις χαμηλές εκπομπές αερίων θερμοκηπίου και την φιλική στο κλίμα ανάπτυξη."

Υπό τη Συμφωνία του Παρισιού, κάθε χώρα πρέπει να καθορίσει, να σχεδιάσει και να αναφέρει τακτικά τη συνεισφορά της στις πρωτοβουλίες που λαμβάνει για να αντιμετωπίσει την υπερθέρμανση του πλανήτη. Κανένας μηχανισμός δεν υποχρεώνει μια χώρα να ορίσει ένα συγκεκριμένο στόχο εκπομπών σε μια συγκεκριμένη ημερομηνία, αλλά κάθε στόχος θα πρέπει να πάει πέρα από προηγουμένως στόχους που έχουν τεθεί.
Σαιν-Πιερ-ντε-λα-Φαζ

Το Σαιν-Πιερ-ντε-λα-Φαζ (γαλλικά: "Saint-Pierre-de-la-Fage", οξιτανικά: "Sant Pèire de la Faja") είναι γαλλική κοινότητα στο νομό του Ερώ, στη διοικητική περιοχή της Οξιτανίας.

Οι κάτοικοί του είναι γνωστοί ως Σαιν-Πιεραί (γαλλικά: "Saint-Pierrais").
Σαιν-Πονς-ντε-Τομιέρ

Το Σαιν-Πονς-ντε-Τομιέρ (γαλλικά: "Saint-Pons-de-Thomières", οξιτανικά: "Sant Ponç de Tomièiras") είναι γαλλική κοινότητα στο νομό του Ερώ, στη διοικητική περιοχή της Οξιτανίας.

Οι κάτοικοί του είναι γνωστοί ως Σαιν-Ποναί (γαλλικά: "Saint-Ponais").
Σαιν-Σατυρνέν-ντε-Λυσιάν

Το Σαιν-Σατυρνέν-ντε-Λυσιάν (γαλλικά: "Saint-Saturnin-de-Lucian", οξιτανικά: "Sant Adornin") είναι γαλλική κοινότητα στο νομό του Ερώ, στη διοικητική περιοχή της Οξιτανίας.

Οι κάτοικοί του είναι γνωστοί ως Λυσιαναί (γαλλικά: "Lucianais").
Σαιν-Σεριές

Το Σαιν-Σεριές (γαλλικά: "Saint-Sériès", οξιτανικά: "Sanch Erièg") είναι γαλλική κοινότητα στο νομό του Ερώ, στη διοικητική περιοχή της Οξιτανίας.

Οι κάτοικοί του είναι γνωστοί ως Σαιν-Σεριαίν (γαλλικά: "Saint-Sériains").
Σαιν-Βενσάν-ντ'Ολάργκ

Το Σαιν-Βενσάν-ντ'Ολάργκ (γαλλικά: "Saint-Vincent-d'Olargues", οξιτανικά: "Sant Vincenç d'Olargues") είναι γαλλική κοινότητα στο νομό του Ερώ, στη διοικητική περιοχή της Οξιτανίας.

Οι κάτοικοί του είναι γνωστοί ως Βενσαντινουά (γαλλικά: "Vincentinois").
Σαιν-Βενσάν-ντε-Μπαρμπεράργκ

Το Σαιν-Βενσάν-ντε-Μπαρμπεράργκ (γαλλικά: "Saint-Vincent-de-Barbeyrargues", οξιτανικά: "Sant Vincenç de Barbairargues") είναι γαλλική κοινότητα στο νομό του Ερώ, στη διοικητική περιοχή της Οξιτανίας.

Οι κάτοικοί του είναι γνωστοί ως Βενσανό (γαλλικά: "Vincenots").
Χρήστος Κάλοου

Ο Χρήστος Κάλοου γεννήθηκε στην Αθήνα το 1955. Σπούδασε φωνητική μουσική στο Εθνικό Ωδείο Αθηνών και θέατρο στη Δραματική Σχολή Κατσέλης. Το 1979 του δόθηκε το μέρος του Αρχιεπισκόπου Ansnan στο Jesus Christ Superstar. Ο Κάλοου εμφανίστηκε σε πολλές τηλεοπτικές σειρές, συμπεριλαμβανομένης της παραγωγής της Granada Television, "Lord Elgin and Some Stones of No Value". Το , επιλέχθηκε να εκπροσωπήσει την στον Διαγωνισμό Τραγουδιού της Eurovision στο Ζάγκρεμπ με το τραγούδι "Χωρίς Σκοπό". Το τραγούδι τερμάτισε 19ο από τις 22 συμμετοχές. Ήταν επίσης υποψήφιος στους ελληνικούς τελικούς της Eurovision το 1987 (3ος) και το 1988 (άγνωστο αποτέλεσμα).

Το 2016 έπαιξε στο έργο Sunset στο Villa Thalia στο Βασιλικό Εθνικό Θέατρο, σενάριο του Alexi Kaye Campbell και σε σκηνοθεσία Simon Godwin.
Σαιντ-Κρουά-ντε-Κεντιγιάργκ

Το Σαιντ-Κρουά-ντε-Κεντιγιάργκ (γαλλικά: "Sainte-Croix-de-Quintillargues", οξιτανικά: "Santa Crotz de Quintilhargues") είναι γαλλική κοινότητα στο νομό του Ερώ, στη διοικητική περιοχή της Οξιτανίας.

Οι κάτοικοί του είναι γνωστοί ως Κεντιγιαργκουά (γαλλικά: "Quintillarguois").
Σαλάσκ

Το Σαλάσκ (γαλλικά και οξιτανικά: "Salasc") είναι γαλλική κοινότητα στο νομό του Ερώ, στη διοικητική περιοχή της Οξιτανίας.

Οι κάτοικοί του είναι γνωστοί ως Σαλασκουά (γαλλικά: "Salascois").
Λα Σαλβετά-συρ-Αγκού

Το Λα Σαλβετά-συρ-Αγκού (γαλλικά: "La Salvetat-sur-Agout", οξιτανικά: "La Salvetat d'Agot") είναι γαλλική κοινότητα στο νομό του Ερώ, στη διοικητική περιοχή της Οξιτανίας.

Οι κάτοικοί του είναι γνωστοί ως Σαλβετουά (γαλλικά: "Salvetois").
Σατυράργκ

Το Σατυράργκ (γαλλικά και οξιτανικά: "Saturargues") είναι γαλλική κοινότητα στο νομό του Ερώ, στη διοικητική περιοχή της Οξιτανίας.

Οι κάτοικοί του είναι γνωστοί ως Σατυραργκουά (γαλλικά: "Saturarguois").
Σωσίν

Το Σωσίν (γαλλικά: "Saussines", οξιτανικά: "Saucinas") είναι γαλλική κοινότητα στο νομό του Ερώ, στη διοικητική περιοχή της Οξιτανίας.

Οι κάτοικοί του είναι γνωστοί ως Σωσινουά (γαλλικά: "Saussinois").